Цонка Илиева
Има едни странни жени…

chitanka.info

Има едни странни жени,

на пръв поглед —

лесно достъпни,

звънливи такива,

пеперудни,

а всъщност

наистина трудни.

С тях не можеш така

по мъжки

да поиграеш на „сляпа баба“,

в очите им сто въпросителни

стоят на прага.

На връх невидим крият сърцата си —

сила Сезам не ще ти помогне.

Решиш ли — тръгвай!

Не с нещо друго,

със сърцето си тръгвай.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.